Franziska Kloos

Aloisia Kloos (Altmannshofen, Leutkirch im Allgäutik gertu, 1941eko abuztuaren 24a – 2025eko urriaren 10a), Maria Anna Franziska Salesia erlijio-izena zuena, alemaniar moja beneditarra izan zen, Eichstätteko Santa Walburga komentuko abadesa.

 Bizitza 
Kloos nekazari familia bateko sei seme-alabetatik laugarrena zen. Bere ahizpa zaharragoa, Irene (Kreszentia), 1953an sartu zen Friburgoko/Breisgauko Santa Urtsula komentuan, eta neba zaharragoa, Alois (Ulrich), 1961ean apaiztu zen.

1962an, Eichstätteko Santa Walburga beneditar abadian sartu zen eta irakasle izateko ikasi zuen  Eichstätteko Hezkuntza Unibertsitatean. 1966ko ekainaren 2an botoak eman zituen eta 1966az geroztik Eichstätten lehen eta bigarren hezkuntzako irakasle gisa lan egin zuen, eta Santa Walburga eskolako zuzendariordea ere izan zen. 1985eko otsailaren 16an, komunitateak abadesa hautatu zuen, Augustina Weihermüllerren ordez. 1985eko maiatzaren 1ean Karl Braun Eichstätteko apezpikuak ofizialki baieztatu zuen izendapen hori. 2018ko abenduaren 27an, dimisioa eman zuen adinagatik. Hildegard Dubnickek hartu zuen bere lekua 2019an. Kloos 2025eko urriaren 10ean hil zen, 84 urte zituela.

 Sariak 

 1996: Eichstätt hiriaren domina
 2009: Bavariako Monumentuen Babeserako Domina
 2012: Bavariako Meritu Ordena
 2014: Eichstätteko ohorezko herritarra

 Erreferentziak 

 Kanpo estekak 

Kategoria:Baden-Württembergeko jendea
Kategoria:Alemaniako katolikoak
Kategoria:Beneditar mojak
Kategoria:Alemaniako irakasleak
Kategoria:Emakume irakasleak